CELEX: 62010CN0104
Language: et
Date: 2010-02-24 00:00:00
Title: Kohtuasi C-104/10: Eelotsusetaotlus, mille esitas High Court of Ireland 24. veebruaril 2010 — Patrick Kelly versus National University of Ireland

22.5.2010   
            
            
               ET
            
            
               Euroopa Liidu Teataja
            
            
               C 134/19
            
         Eelotsusetaotlus, mille esitas High Court of Ireland 24. veebruaril 2010 — Patrick Kelly versus National University of Ireland
   (Kohtuasi C-104/10)
   2010/C 134/29
   Kohtumenetluse keel: inglise
   
      Eelotsusetaotluse esitanud kohus
   
   High Court of Ireland
   
      Põhikohtuasja pooled
   
   
      Kaebuse esitaja: Patrick Kelly
   
      Vastustaja: National University of Ireland
   
      Eelotsuse küsimused
   
   
               1)
            
            
               Kas nõukogu direktiivi 97/80/EÜ (1) artikli 4 lõike 1 kohaselt on kutseõppesse kandideerinud isikul, kes leiab, et ta on kutseõppevõimalusest ilma jäetud seetõttu, et tema suhtes ei kohaldatud võrdse kohtlemise põhimõtet, õigus saada teavet selle kohta, milline vastav kvalifikatsioon oli teistel kõnealusele kursusele kandideerinutel — eelkõige neil, keda ei jäetud ilma kutseõppevõimalusest —, et asjaomane kaebuse esitaja saaks „kohtus või muus pädevas asutuses tõendada faktilisi asjaolusid, mille põhjal võib eeldada, et on toime pandud otsene või kaudne diskrimineerimine”?
            
         
               2)
            
            
               Kas nõukogu direktiivi 76/207/EMÜ (2) artikli 4 kohaselt on kutseõppesse kandideerinud isikul, kes leiab, et ta on kutseõppevõimalusest ilma jäetud „samade kriteeriumide põhjal” ja et teda on „sooliselt” diskrimineeritud seoses kutseõppesse pääsemisega, õigus saada kursuste korraldaja valduses olevat teavet selle kohta, milline vastav kvalifikatsioon oli teistel kõnealusele kursusele kandideerinutel, eelkõige neil, keda ei jäetud ilma kutseõppevõimalusest?
            
         
               3)
            
            
               Kas nõukogu direktiivi 2002/73/EÜ (3) artikkel 3, mis keelab „otses[e ja] kaudse soolis[e] diskrimineerimis[e]” seoses kutseõppe „kättesaadavusega”, näeb kutseõppesse kandideerinud isikule, kes väidab, et teda on seoses kutseõppesse pääsemisega „sooliselt” diskrimineeritud, ette õiguse saada kursuse korraldaja valduses olevat teavet selle kohta, milline vastav kvalifikatsioon oli teistel kõnealusele kursusele kandideerinutel, eelkõige neil, keda ei jäetud ilma kutseõppevõimalusest?
            
         
               4)
            
            
               Kas ELTL artikli 267 lõikest 3 tulenev kohustus on võistlevat kohtumenetlust kasutavates riikides erinev (võrreldes riikidega, kus kasutatakse nn inkvisitsioonilist kohtumenetlust); kui jah, siis mis osas?
            
         
               5)
            
            
               Kas mis tahes õigust saada teavet eespool nimetatud direktiivide alusel mõjutab konfidentsiaalsust käsitlevate siseriiklike või Euroopa õigusnormide toime?
            
         
      (1)  Nõukogu 15. detsembri 1997. aasta direktiiv 97/80/EÜ soolise diskrimineerimise juhtude tõendamiskohustuse kohta (EÜT L 14, lk &; ELT eriväljaanne 05/03, lk 264).
   
      (2)  Nõukogu 9. veebruari 1976. aasta direktiiv 76/207/EMÜ meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega (EÜT L 39, lk 40; eriväljaanne 05/01, lk 187).
   
      (3)  Euroopa Parlamendi ja nõukogu 23. septembri 2002. aasta direktiiv2002/73/EÜ, millega muudetakse nõukogu direktiivi 76/207/EMÜ meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega (EMPs kohaldatav tekst) (EÜT L 269, lk 15; ELT eriväljaanne 05/04, lk 255).